Agêrayîşê rojawanijan ê warê xo dewam keno ke hêrişê dewleta tirke ya vera Rojawanî de neçare mendî ke koçê Başûrê Kurdîstanî bikerê. Vizêr zî 104 rojawanijî Berê Sînorî yê Sêmalka yo ke mabêne Rojawan û Başûrê Kurdîstanî de yo agêrayî.
Selahîyetdaranê Berê Sînorî yê Sêmalka ra Mihemed Sibêh Silêmanî da zanayene ke êyê ke agêrayî Qamişlo, Tirbêzipîyê, Hesekê, Amûdê û Serêkanîyê ra yê.
Rojawanijê ke neçare mendî ke koç bikerê Kampa Berdereşî de amebî cadayene û heta nika 4 hezar û 700 kesî agêrayî warê xo.
